भारत पर हमले के लिए टारगेट तय : पाक  
आईएसआई चीफ ने कहा, अगर भारत ने ऐबटाबाद जैसी कार्रवाई की तो हम उनके ठिकानों पर हमला कर देंगे, व हमने इसका रिहर्सल भी कर लिया है।
अमेरिका द्वारा किए गए ऑपरेशन ओसामा से बौखलाए पाकिस्तान ने अब एक भड़काऊ बयान देकर भारत को चेताने की कोशिश की है।  पाकिस्तान की खुफिया एजेंसी आईएसआई के चीफ शुजा पाशा ने पाकिस्तानी संसद के सामने कहा कि अगर भारत ने पाकिस्तान की धरती पर ऐबटाबाद जैसी किसी कार्रवाई को अंजाम देने की कोशिश की तो पाकिस्तान भी जवाब में भारत के ठिकानों पर हमला कर देगा। पाशा ने यह भी कहा कि भारत में इस तरह के हमले के लिए टारगेट्स की पहचान कर ली गई है, तथा इसके लिए पाक सेना ने रिहर्सल भी कर लिया है।